Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 252/13/4404	Nové Zámky, 11.7.2013
EEČ : 2-33-71-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Ako otec maloletého syna XXXXX, narodeného XXXXX je rozsudkom Okresného súdu XXXXX spisovej značky 7C 64/2009-31 zo dňa 10.06.2009 zaviazaný prispievať na jeho výživu mesačne sumou 83,--€, vždy do 15. dňa vopred k rukám matky XXXXX, bytom XXXXX, Ulica XXXXX, okres Nové Zámky, vyživovaciu povinnosť si neplní pravidelne mesačne, napriek tomu, že podnikal, mal príjem, čím za mesiace september a november 2011, marec, apríl, november a december roku 2012 a za mesiace január až jún roku 2013 vznikol na výživnom dlh v sume 979,--€,   

lebo zanikla trestnosť činu

Odôvodnenie:
Poverený príslušník Okresného riaditeľstva Policajného zboru, Obvodného oddelenia XXXXX uznesením ČVS: ORP-330/SU-NZ-2013 zo dňa 04.04.2013 podľa § 199 odsek 1 Trestného poriadku začal trestné stíhanie vo veci prečinu zanedbania povinnej výživy podľa § 207 odsek 1 Trestného zákona a uznesením zo dňa 24.04.2013 podľa § 206 odsek 1 Trestného poriadku stíha XXXXX ako obvineného z uvedeného prečinu na tom skutkovom základe, ako je to uvedené vo výrokovej časti uznesenia.   
	Svedkyňa XXXXX pred povereným príslušníkom PZ dňa 27.06.2013 uviedla, že obvinený dlhujúcu sumu na výživnom uhradil v plnej výške, keď jej na účet vedený v banke dňoch 24.03.2013, 29.04.2013 a 25.06.2013 zaslal sumu 979,--€, čím si splnil vyživovaciu povinnosť za oznamované obdobie. Tomuto tvrdeniu nasvedčujú i fotokópie dokladov na č. l. 64 - 68 vyšetrovacieho spisu. 
	Teda obvinený využil ustanovenie o účinnej ľútosti v zmysle § 86 odsek 1 písmeno a) Trestného zákona a vyživovaciu povinnosť voči svojmu maloletému synovi dodatočne splnil skôr, než sa súd odobral na záverečnú poradu, prečin nemá trvalo nepriaznivé následky a trestnosť zanedbania povinnej výživy zanikla.
	Preto bolo potrebné rozhodnúť tak, ako je to uvedené vo výrokovej časti uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka